Пранікнёнымі былі словы вядомых духоўных асоб, напрыклад, лідара беларускіх католікаў Мітрапаліта Тадэвуша Кандрусевіча: “Вельмі хацелася б, каб нашы юныя таленты раслі не толькі ў гадах, не толькі ў ведах, але і ў ласцы да людзей, бо сапраўдны мір пачынаецца з міру ў сэрцы чалавека”. Ці галоўнага муфтыя Беларусі Абу Бекіра Шабановіча: “Дарагія браты і сёстры! Дарагія мае дзеткі! Я прачытаў вашу кнігу — вы так удала ўсё пішаце, такая ў вас тонкая і добрая душа! Стварайце, працуйце! Усё тое, што Ўсявышні ўклаў у вас, раскрыйце людзям!”